b"\n_START_ARTICLE_\nNasr (companie de automobile)\n_START_SECTION_\nIstorie\n_START_PARAGRAPH_\nNasr a \xc3\xaenlocuit automobilele Ramses (produse tot de c\xc4\x83tre stat) care aveau performan\xc8\x9be slabe \xc8\x99i un design grotesc. Nasr dorea ca automobilul s\xc4\x83 fie accesibil pentru clasele sociale de mijloc (dar mare parte din popula\xc8\x9bia Egiptului nu \xc3\xae\xc8\x99i puteau permite aceast automobil). Crearea companiei a f\xc4\x83cut parte din industrializarea general\xc4\x83, proces care a fost ini\xc8\x9biat dup\xc4\x83 Revolu\xc8\x9bia Egiptean\xc4\x83 din 1952, care a dus la emigrarea egiptenilor spre zonele urbane pentru a lucra \xc3\xaen fabrici \xc8\x99i zone industrializate._NEWLINE_Decizia de a asambla automobile sub licien\xc8\x9b\xc4\x83 str\xc4\x83in\xc4\x83 purt\xc3\xa2nd logoul m\xc4\x83rcii Nasr a fost determinat\xc4\x83 de dorin\xc8\x9ba de a evita probleme de inginerie \xc8\x99i design care au ap\xc4\x83rut \xc3\xaen tentativele anterioare de a produce o marc\xc4\x83 de automobile autohton\xc4\x83.Mai mult, automobilele compacte \xc8\x99i oarecum accesibile, bazate pe platforma fostelor modele Fiat (produse \xc3\xaen colaborare cu Zastava \xc8\x99i FSO) care erau potrivite pentru pia\xc8\x9ba egiptean\xc4\x83. Nasr \xc8\x99i-a extins linia de produc\xc8\x9bie pentru a construi vehicule utilitare \xc8\x99i agricole precum camioanele._NEWLINE_Cu trecerea anilor cel mai bine v\xc3\xa2ndut model de la Nasr, Nasr 128 GLS, a \xc3\xaenceput s\xc4\x83 \xc3\xae\xc8\x99i arate v\xc3\xa2rsta (design care nu a mai fost modificat din anii '70). \xc3\x8en consecin\xc8\x9b\xc4\x83, Nasr a \xc3\xaenceput s\xc4\x83 produc\xc4\x83 o nou\xc4\x83 gam\xc4\x83 de autovehicule, baz\xc3\xa2ndu-se pe platforma fostelor modele Fiat (printre care \xc8\x99i Fiat Regata), dar \xc8\x99i pe platforma modelelor Tofa\xc8\x99, \xc3\xaen special pe Dogan \xc8\x99i pe \xc8\x98ahin.La \xc3\xaenceputul secolului 21 contractul cu marca Zastava s-a prelungit, intr\xc3\xa2nd astfel \xc3\xaen produc\xc8\x9bie Nasr Florida._NEWLINE_Pozi\xc8\x9bia m\xc4\x83rcii Nasr a r\xc4\x83mas ferm\xc4\x83 pe pia\xc8\x9ba egiptean\xc4\x83, \xc3\xaen mare parte datorit\xc4\x83 renumelui m\xc4\x83rcii \xc8\x99i datorit\xc4\x83 pre\xc8\x9bului relativ accesibil fa\xc8\x9b\xc4\x83 de celelalte m\xc4\x83rci str\xc4\x83ine de automobile.Totu\xc8\x99i pentru c\xc4\x83 marca Nasr are nevoie de o gam\xc4\x83 de automobile moderne (\xc3\xaen special \xc3\xaen termeni de siguran\xc8\x9b\xc4\x83 \xc8\x99i confort), iar odat\xc4\x83 cu apari\xc8\x9bia m\xc4\x83rcilor str\xc4\x83ine \xc3\xaen Egipt (precum Skoda) concuren\xc8\x9ba a crescut.\n_START_SECTION_\nAl\xc8\x9bi fabrican\xc8\x9bi auto \xc3\xaen Egipt\n_START_PARAGRAPH_\nPe l\xc3\xa2ng\xc4\x83 Nasr al\xc8\x9bi egipteni constructori de automobile sunt: AAV, Ghabbour Group,WAMCO - Watania Automotive Manufacturing Company, MCV Egipt - Manufacturing Commercial Vehicles, produce automobile \xc3\xaen Egipt. MCV Egipt s-a format \xc3\xaen 1994 pentru a reprezenta firma de automobile Mercedes-Benz \xc3\xaen sectorul vehiculelor comerciale \xc3\xaen Egipt, produc\xc3\xa2nd o gam\xc4\x83 larg\xc4\x83 de autobuze \xc8\x99i camioane pentru Egipt \xc8\x99i pentru export \xc3\xaen Lumea Arab\xc4\x83, Africa \xc8\x99i Estul Europei. Fabrica de la Salheya are peste 1000 de angaja\xc8\x9bi."